
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 229 

3 Νοεμβρίου 1999 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 273 

Κανονισμός λειτουργίας του Συνηγόρου του Πολίτη. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παρ. 9 του άρθρου 5 του Ν. 2477/1997 «Συνήγο¬ 
ρος του Πολίτη και Σώμα Επιθεωρητών Ελεγκτών Δημό¬ 
σιας Διοίκησης» (ΦΕΚ 59/Α797). 

β) Τις διατάξεις του άρθρου 29Ατου Ν. 1558/85, όπως 
προστέθηκε με το άρθρο 27 του Ν. 2081/1992 και τροπο¬ 
ποιήθηκε με την παρ. 2α του άρθρου 1 του Ν. 2469/1997. 

γ) Του άρθρου 22 παρ 3 του Ν. 2362/1995 «Περί Δημο¬ 
σίου Λογιστικού, ελέγχου των δαπανών του Κράτους και 
άλλες διατάξεις» (ΦΕΚ 247/Α'). 

δ) Την αριθ. 1107147/1239/006/4.10.1996 (ΦΕΚ 922/ 
Β796) απόφαση του Πρωθυπουργού και του Υπουργού 
Οικονομικών «Ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικονομικών». 

2. Τη σύμφωνη γνώμη του Συνηγόρου του Πολίτη της 
18.5.1999. 

3. Το γεγονός ότι από τις διατάξεις του παρόντος Προ¬ 
εδρικού Διατάγματος προκαλείται δαπάνη σε βάρος του 
κρατικού προϋπολογισμού ύψους 25 εκατομμυρίων δρχ. 
περίπου για το τρέχον οικονομικό έτος, 50 εκατομμυ¬ 
ρίων περίπου για τα οικονομικά έτη 2000-2001, 60 εκα¬ 
τομμυρίων για τα οικονομικό έτη 2002-2003 και 81 εκα¬ 
τομμυρίων για το οικονομικό έτος 2004 . Η ανωτέρω δα¬ 
πάνη θα αντιμετωπισθεί για μεν το τρέχον οικονομικό 
έτος από τις εγγεγραμμένες πιστώσεις στον προϋπολο¬ 
γισμό του Ειδικού Φορέα 07-610 της Ανεξάρτητης Διοικη¬ 
τικής Αρχής «Συνήγορος του Πολίτη» (ΚΑΕ ομάδας 0200 
και 0871) για δε τα επόμενα οικονομικά έτη από τις πι¬ 
στώσεις που θα εγγράφονται προς τούτο στον ανωτέρω 
προϋπολογισμό. 

4. Την 386/1999 γνωμοδότηση του Συμβουλίου της Επι¬ 
κράτειας, μετά από πρόταση του Υπουργού Εσωτερικών, 
Δημοσίας Διοίκησης και Αποκέντρωσης και του Υφυ¬ 
πουργού Οικονομικών, αποφασίζουμε: 

Άρθρο 1 

1. Ο Συνήγορος του Πολίτη (ΣτΠ), ανεξάρτητη διοικητι¬ 
κή αρχή που συστήθηκε με το Ν. 2477/1997 (ΦΕΚ 59/ 
Α797), αποστολή έχει τη διαμεσολάβηση μεταξύ πολιτών 


και δημοσίων υπηρεσιών, σύμφωνα με όσα ορίζονται στο 
Ν. 2477/1997, όπως εκάστοτε ισχύει, για την προστασία 
των δικαιωμάτων του πολίτη, την καταπολέμηση της κα¬ 
κοδιοίκησης και την τήρηση της νομιμότητας. 

2. Όπου στο παρόν προεδρικό διάταγμα αναφέρεται ο 
όρος δημόσια υπηρεσία ή δημόσιες υπηρεσίες, νοούνται 
οι αναφερόμενες στην παρ. 1 του άρθρου 3 του Ν. 
2477/97. 

3. Στις διεθνείς σχέσεις ο τίτλος «Συνήγορος του Πολί¬ 
τη» αποδίδεται με τον όρο «ΤΗΕ ΘΒΕΕΚ ΟΜΒϋΟδΜΑΝ» ή 
«ΙΕ ΜΕΡΙΑΤΕΙΙΚ ΌΕ ΙΑ ΒΕΡϋΒϋΌυΕ ΗΕΙ_Ι_ΕΝΙΟϋΕ». 

Άρθρο 2 

1. Το έργο της Αρχής οργανώνεται στους εξής τέσσερις 
κύκλους δραστηριότητας: 

α) Δικαιωμάτων του Ανθρώπου, β) Κοινωνικής Προστα¬ 
σίας (κοινωνική πολιτική, υγεία, ασφάλιση, πρόνοια, προ¬ 
στασία του παιδιού, των ηλικιωμένων, των ατόμων με ειδι¬ 
κές ανάγκες), γ) Ποιότητας Ζωής (περιβάλλον, πολεοδο¬ 
μία, χωροταξία, δημόσια έργα, πολιτισμός), δ) Σχέσεων 
Κράτους-Πολίτη (πληροφόρηση και επικοινωνία, ποιό¬ 
τητα παρεχομένων υπηρεσιών, κακοδιοίκηση σε ΟΤΑ, 
ΔΕΚΟ, μεταφορές, επικοινωνίες, εργασία, βιομηχανία, 
ενέργεια, φορολογία, τελωνεία, δημοσιονομικά θέματα, 
εμπόριο και κρατικές προμήθειες, γεωργία και αγροτική 
πολιτική, παιδεία). 

Την ευθύνη λειτουργίας κάθε κύκλου έχει ένας Βοηθός 
Συνήγορος. 

Οι ειδικοί επιστήμονες και οι βοηθοί επιστήμονες κατα- 
νέμονται στους κύκλους δραστηριότητας από το Συνή¬ 
γορο του Πολίτη. Κάθε κύκλος δραστηριότητας αναλαμ¬ 
βάνει την έρευνα των υποθέσεων που υπάγονται στην 
αρμοδιότητάτου. Οι κύκλοι δραστηριότητας συνεργάζο¬ 
νται μεταξύ τους για τις υποθέσεις που αφορούν περισ¬ 
σότερους από ένα κύκλους. 

2. Το έργο της Αρχής υποστηρίζεται από τους Ειδικούς 
Επιστήμονες των παρ. 1 και 2 του άρθρου 5 του Ν. 2477/ 
1997 και τους Βοηθούς Επιστήμονες του άρθρου 8 του 
Ν. 2623/1998 (ΦΕΚ 139/Α798). 

3. Ο) ειδικοί επιστήμονες και βοηθοί επιστήμονες όλων 
των κύκλων αναλαμβάνουν διαδοχικά την Πληροφόρηση 
και Εξυπηρέτηση των Πολιτών, σύμφωνα με ειδικό πρό¬ 
γραμμα που καταρτίζεται σε εβδομαδιαία βάση από το 
Τμήμα Επικοινωνίας και Διεθνών Σχέσεων. 

Άρθρο 3 

1. Η διαμεσολάβηση του Συνηγόρου του Πολίτη ζητεί¬ 
ται με έγγραφη ενυπόγραφη αναφορά που υποβάλλεται 
στην Αρχή ή αποστέλλεται ταχυδρομικά ή με τηλεομοιο¬ 
τυπία ή με ηλεκτρονικό ταχυδρομείο. Όταν ο ενδιαφε¬ 
ρόμενος δεν γνωρίζει να γράφει, αντί για υπογραφή η 
αναφορά μπορεί να έχει ένα σημάδι που αυτός έβαλε και 
επικυρώθηκε από την Αρχή ή άλλη δημοσία αρχή, αν 
η αναφορά αποστέλλεται ταχυδρομικά, που επιβεβαιώ¬ 
νει πως το σημάδι έχει τεθεί αντί για την υπογραφή και 
ότι ο ενδιαφερόμενος δήλωσε ότι δεν μπορεί να υπο¬ 
γράψει. 

Ο ενδιαφερόμενος μπορεί να ζητήσει να μην ανακοι¬ 
νωθεί το όνομά του και τα άλλα προσωπικά στοιχεία του 
στη δημοσία υπηρεσία, στην οποία αναφέρεται η ανα¬ 
φορά του. Αν δεν είναι δυνατή η έρευνα της υπόθεσής του 
χωρίς την ανακοίνωση του ονόματος του, ειδοποιείται 
σχετικά. Η έρευνα δεν προχωρά χωρίς τη σχετική δή¬ 
λωσή του ότι αποδέχεται την ανακοίνωση του ονόματος 
του. 

2. Η αναφορά υποβάλλεται μέσα σε έξι μήνες αφότου ο 
ενδιαφερόμενος έλαβε γνώση των ενεργειών ή παραλεί¬ 
ψεων για τις οποίες προσφεύγει στο Συνήγορο του Πολί¬ 
τη. Μπορεί και μετά την πάροδο του εξαμήνου να υπο¬ 
βάλλεται αναφορά κοι να εξετάζεται από το Συνήγορο 
του Πολίτη σε ειδικές και εξαιρετικές περιπτώσεις, ιδίως 
όταν η δημοσία υπηρεσία δεν διεκπεραίωνει την υπόθε¬ 
ση, δεν απαντά στα επανειλημμένα διαβήματα του ενδια¬ 
φερομένου ή επιλαμβάνεται της υπόθεσης αλλά καθυ¬ 
στερεί υπέρμετρα και πέρα των προθεσμιών που τυχόν 
προβλέπονται από το νόμο ή ο ενδιαφερόμενος βρίσκεται 
σε φυσική αδυναμία ή εμποδίζεται από σπουδαίους λό¬ 
γους να υποβάλλει την αναφορά. Στις περιπτώσεις αυτές 
στο σχετικό πόρισμα αναφέρονται οι ανωτέρω λόγοι. 

3. Στην αναφορά περιέχονται: α) τα στοιχεία ταυτό¬ 
τητας του ενδιαφερομένου, β) στοιχεία επικοινωνίας, 
γ) ακριβής περιγραφή της υπόθεσης και τυχόν απάντηση 
της υπηρεσίας, δ) η δημοσία υπηρεσία και ενδεχομένως 
το δημόσιο όργανο που χειρίστηκε την υπόθεση, ε) ο 
ακριβής χρόνος που έλαβε γνώση της επιβλαβούς ενέρ¬ 
γειας, ή σε περίπτωση παράλειψης ο χρόνος που έχει 
περάσει από την υποβολή του σχετικού αιτήματος ή από 
την πάροδο της προθεσμίας, μέσα στην οποία η δημοσία 
υπηρεσία έπρεπε να δράσει, στ) εάν και πότε έχει ασκηθεί 
αίτηση θεραπείας, ιεραρχική προσφυγή ή γενικότερα αν 
έχει καταφύγει στην αρμοδία υπηρεσία για τη λύση της 
διαφοράς, ζ) εάν η συγκεκριμένη υπόθεση ή συναφής 
εκκρεμεί ενώπιον δικαστικής αρχής και ποιας, η) η πραγ¬ 
ματική βλάβη του ενδιαφερομένου, καθώς και ο τρόπος 
με τον οποίο ζητεί να ικανοποιηθεί. Με την αναφορά υπο¬ 
βάλλονται έγγραφα ή άλλα στοιχεία σχετικά με την υπό¬ 
θεση που διευκολύνουν την έρευνα. 

4. Η αναφορά γράφεται σε απλό χαρτί ή σε ειδικό έντυ¬ 
πο της Αρχής, το οποίο μπορεί και να αποστέλλεται στους 
ενδιαφερομένους. Με την επιφύλαξη των διατάξεων της 
παρ. 1 του άρθρου 4 η έλλειψη οποιουδήποτε από τα 
στοιχεία που αναφέρονται στην προηγούμενη παρ. 3 του 
παρόντος άρθρου δεν εμποδίζει την εξέταση της αναφο¬ 
ράς. 

Οποιοδήποτε στοιχείο, αναγκαίο για την ερευνά μπορεί 
να ζητηθεί και μετά την υποβολή της αναφοράς. 


Άρθρο 4 

1. Οι αναφορές των πολιτών καταχωρούνται σε ειδικό 
μητρώο και προωθούνται στον αρμόδιο κύκλο δραστη¬ 
ριότητας. Αναφορές που δεν ανήκουν στην αρμοδιότητα 
του Συνηγόρου του Πολίτη ή που είναι προφανώς αόρι¬ 
στες, αβάσιμες ή ασήμαντες ή που επαναλαμβάνονται 
κατά τρόπο καταχρηστικό και χωρίς νεότερα στοιχεία 
τίθενται στο αρχείο με πράξη του αρμόδιου Βοηθού Συ¬ 
νηγόρου. Σχετικά ενημερώνεται εγγράφως ο ενδιαφερό¬ 
μενος. 

2. Από τους κύκλους δραστηριότητας αποστέλλεται 
έγγραφο στον ενδιαφερόμενο, στο οποίο αναφέρεται η 
λήψη της αναφοράς του, το όνομα και τα στοιχεία επικοι¬ 
νωνίας εκείνου που ανέλαβε την υπόθεσή του. Με το 
έγγραφο αυτό μπορεί να ζητούνται απαιτούμενα στοιχεία 
που δεν προσδιορίζονται στην αναφορά του πολίτη. 

3. Τις έρευνες ενεργούν ο ειδικοί επιστήμονες σε συ¬ 
νεργασία με τους βοηθούς επιστήμονες και με την ευθύ¬ 
νη του αντίστοιχου Βοηθού Συνηγόρου που κατανέμει και 
τις αναφορές. 

Με την ανάθεση της υπόθεσης, ο ειδικός επιστήμονας 
επικοινωνεί και εφόσον το κρίνει σκόπιμο και αναγκαίο, 
επισκέπτεται την υπηρεσία και μελετά επί τόπου την υπό¬ 
θεση. Συνεργάζεται επίσης με τους ενδιαφερομένους πο¬ 
λίτες ή τυχόν τρίτους που εμπλέκονται στην εξεταζόμενη 
υπόθεση. Μετά το πέρας της έρευνας συντάσσεται πόρι¬ 
σμα, στο οποίο περιλαμβάνεται η περιγραφή της υπόθε¬ 
σης, τα στοιχεία που έχουν υποβληθεί ή χρησιμοποιηθεί, 
οι ενέργειες που έγιναν για την εξέταση της υπόθεσης, οι 
διαπιστώσεις και προτάσεις του. Στο πόρισμα περιλαμ¬ 
βάνεται επίσης και η άποψη της αρμοδίας υπηρεσίας για 
την υπόθεση. Στις περιπτώσεις απλών υποθέσεων συ- 
ντάσσεται σημείωμα στο οποίο αναφέρονται συνοπτικά οι 
ενέργειες που έγιναν και το τελικό αποτέλεσμα, θέση ση¬ 
μειώματος επέχει και έγγραφο προς τον πολίτη που υ¬ 
πέβαλε την αναφορά εφόσον περιέχει τα απαραίτητα 
στοιχεία. 

4. Το πόρισμα γνωστοποιείται, κατά περίπτωση, στον 
καθ’ ύλην αρμόδιο υπουργό, στο νομάρχη, δήμαρχο ή 
στο ανώτατο όργανο διοίκησης, προκείμενου για νομικά 
πρόσωπα, στις αρμόδιες υπηρεσίες και στον πολίτη που 
υπέβαλε τη σχετική αναφορά. Στο πόρισμα μπορεί να 
τάσσεται προθεσμία μέσα στην οποία οι αρμόδιες υπη¬ 
ρεσίες οφείλουν να ενημερώσουν την Αρχή για τις ενέρ- 
γειές τους σχετικά με την εφαρμογή των προτάσεων ή για 
τους λόγους που δεν επιτρέπουν την αποδοχή τους. Αν η 
μη αποδοχή δεν δικαιολογείται επαρκώς, ο Συνήγορος 
του Πολίτη μπορεί να δημοσιοποιήσει την άρνηση εφαρ¬ 
μογής των προτάσεών του. 

5. Αν από την έρευνα προκύψει ότι δεν είναι δυνατή η 
επίλυση του προβλήματος, ενημερώνεται ο ενδιαφερό¬ 
μενος με ειδικό έγγραφο, στο οποίο εξηγούνται ο λόγοι 
που κάνουν αδύνατη την επίλυση και αναφέρονται οι 
ενέργειες που έγιναν. 

6. Όταν μέσα από την έρευνα ευρύτερου αριθμού ανα¬ 
φορών εμφανίζονται κονά χαρακτηριστικά αναποτελε¬ 
σματικότητας, κακοδιοίκησης, χαμηλής ποιότητας παρε¬ 
χόμενων προς τον πολίτη υπηρεσιών, ο Συνήγορος του 
Πολίτη εξετάζει συνολικά με τους αρμόδιους φορείς την 
επίλυση των διαφορών αυτών, προτείνοντας συγχρόνως 
αλλαγές οργανωτικές, λειτουργικές, στον τρόπο παρο¬ 
χής των υπηρεσιών και επικοινωνίας με τους πολίτες, 

καθώς και την τυχόν αναγκαία αντίστοιχη νομοθετική ή 
κανονιστική ρύθμιση, που θα επιτρέψει, κατά το δυνατό, 
την εξάλειψη των φαινομένων αυτών και τη βελτίωση της 
σχέσης του κράτους με τους πολίτες. 

Άρθρο 5 

Ο Συνήγορος του Πολίτη μπορεί να επιληφθεί αυτεπαγ- 
γέλτως θεμάτων που εμπίπτουν στις αρμοδιότητες της 
Αρχής και έχουν προκαλέσει ιδιαίτερο ενδιαφέρον στην 
κοινή γνώμη. 

Ο Συνήγορος του Πολίτη με απόφασή του καθορίζει την 
υπόθεση που θα ερευνήσει, καθώς και τους λόγους που 
τον οδήγησαν στην απόφαση αυτή, στην οποία μπορεί να 
περιέχεται και χρονοδιάγραμμα της έρευνας. Η απόφαση 
του Συνηγόρου κοινοποιείται στις εμπλεκόμενες υπη¬ 
ρεσίες και δημοσιεύεται σε μία τουλάχιστον ημερήσια 
εφημερίδα. Ο Συνήγορος του Πολίτη, εφόσον το κρίνει 
σκόπιμο, μπορεί να δημοσιοποιεί ευρύτερα τη σχετική 
απόφασή του. 

Μετά το πέρας της έρευνας, το σχετικό πόρισμα και οι 
προτάσεις του Συνηγόρου του Πολίτη δημοσιοποιείται με 
κάθε πρόσφορο τρόπο. 

Άρθρο 6 

1. Ο Συνήγορος του Πολίτη μπορεί να παραγγείλει 
πραγματογνωμοσύνη, εφόσον συντρέχουν σωρευτικά οι 
ακόλουθες προϋποθέσεις: α) κρίνεται απολύτως ανα¬ 
γκαία λόγω της φύσεως της υποθέσεως, β) δεν έχει ήδη 
διενεργηθεί από τη διοίκηση, εκτός εάν ο θίγόμενος πολί¬ 
της αμφισβητεί την ορθότητα των πορισμάτων της πραγ¬ 
ματογνωμοσύνης την οποία διενήργησε η διοίκηση γ) δεν 
ύπαρχει δυνατότητα να διενεργηθεί από μέλος του επι¬ 
στημονικού προσωπικού του στα πλαίσια των καθηκό¬ 
ντων του. 

Ο Συνήγορος του Πολίτη μπορεί να παραγγείλει στη δη¬ 
μόσια υπηρεσία, οι πράξεις της οποίας αποτελούν ανπ- 
κείμενο της έρευνας, το διορισμό πραγματογνώμονα 
μεταξύ των υπαλλήλων της. Η εν λόγω υπηρεσία υπο- 
χρεούται να προβεί στο διορισμό, κατ’ εφαρμογή του 
άρθρου 4 παρ. 5, του Ν. 2477/97. ; 

Ο Συνήγορος του Πολίτη μπορεί να παραγγείλει σε 
Α. Ε. I., Επιμελητήρια και λοιπά Νομκά ΠρόσωπαΔημοσίου 
Δικαίου το διορισμό πραγματογνώμονα. 

Ο Συνήγορος του Πολίτη μπορεί να διορίσει ως πραγ- 
ματογνώμονα, πρόσωπο περιλαμβανόμενο στους Πίνα¬ 
κες Πραγματογνωμόνων των δικαστηρίων της χώρας 
όπως αυτοί εκάστοτε ισχύουν. 

Σε απολύτως εξαιρετικές περιπτώσεις επείγοντος χα¬ 
ρακτήρα, καθώς και σε περιπτώσεις όπου απαιτούνται 
ειδικές γνώσεις για τις οποίες δεν ανευρίσκονται διορι- 
στέοι μεταξύ των προσώπων των υπαγομένων στις ανω¬ 
τέρω κατηγορίες ή οι διορισθέντες δεν αποδέχθηκαν την 
εντολή, ο Συνήγορος του Πολίτη μπορεί να διορίσει πραγ- 
ματογνώμονα κατ’ αναλογική εφαρμογή του άρθρου 186 
του Κώδικα Ποινικής Δικονομίας. 

Η αμοιβή του πραγματογνώμονα βαρύνει τις πιστώσεις 
του Συνηγόρου του Πολίτη. Για τη διαδικασία βεβαιώ- 
σεως και εκκαθαρίσεως της εν λόγω αμοιβής, εφαρμόζο¬ 
νται αναλογικά οι διατάξεις της εκάστοτε ισχύουσας Κοι¬ 
νής Υπουργικής Απόφασης εκδιδομένης κατ’ εξουσιο¬ 
δότηση του άρθρου 581, παρ. 2. του Κώδικα Ποινικής 
Δικονομίας. 


2. Οι διατάξεις περί διορισμού και αμοιβής πραγματο- 
γνωμόνων εφαρμόζονται και σε περιπτώσεις αυτοψίας, 
εφόσον δεν υπάρχει δυνατότητα να διενεργηθεί από 
μέλος του επιστημονικού προσωπικού του Συνηγόρου 
του Πολίτη στα πλαίσια των καθηκόντων του. 

3. Όλες οι δημόσιες υπηρεσίες οφείλουν να διευκολύ¬ 
νουν με κάθε τρόπο την έρευνα. Η μη σύμπραξη δημό¬ 
σιας υπηρεσίας στη διεξαγωγή της αποτελεί αντικείμενο 
ειδικής έκθεσης του Συνηγόρου του Πολίτη προς τον 
αρμόδιο Υπουργό. 

Ο Συνήγορος του Πολίτη μπορεί κατά την έρευνα των 
υποθέσεων να ζητά τη συνδρομή του Σώματος Επιθεω¬ 
ρητών - Ελεγκτών Δημόσιας Διοίκησης. 

Άρθρο 7 

1. Ο Συνήγορος του Πολίτη συντάσσει ετησία έκθεση 
στην οποία εκθέτει το έργο της Αρχής, παρουσιάζει τις 
σημαντικότερες υποθέσεις και διατυπώνει προτάσεις για 
τη βελτίωση των δημοσίων υπηρεσιών και αναγκαίες 
νομοθετικές ή κανονιστικές ρυθμίσεις. Η ετήσια έκθεση 
συντάσσεται με βάση τις εκθέσεις της παρ. 3 του παρό¬ 
ντος άρθρου. 

2. Στην έκθεση περιγράφεται το έργο της αρχής, οι 
αναφορές που υποβλήθηκαν, οι έρευνες που έγιναν, οι 
προτάσεις και λύσεις των προβλημάτων που έγιναν απο¬ 
δεκτές από τις δημόσιες υπηρεσίες, οι αυτεπάγγελτες 
έρευνες καθώς και κάθε άλλο στοιχείο που είναι χρήσιμο 
για την ανάδειξη του έργου της Αρχής. 

Σε ειδικό τμήμα της έκθεσης περιλαμβάνονται οι προ¬ 
τάσεις για τη βελτίωση των δημοσίων υπηρεσιών και οι 
αναγκαίες νομοθετικές ρυθμίσεις. 

3. Κάθε κύκλος δραστηριότητας με ευθύνη του αρμό¬ 
διου βοηθού συντάσσει τετραμηνιαίες εκθέσεις δρα¬ 
στηριότητας και ετήσια έκθεση τον Ιανουάριο κάθε έ¬ 
τους για το προηγούμενο. 

4. Η έκθεση του Συνηγόρου του Πολίτη υποβάλλεται το 
Μάρτιο κάθε έτους στον Πρωθυπουργό και στον Πρόε¬ 
δρο της Βουλής και κοινοποιείται στον Υπουργό Εσωτε¬ 
ρικών, Δημόσιας Διοίκησης και Αποκέντρωσης. 

5. Η ετήσια έκθεση δημοσιεύεται σε ειδική έκδοση του 
Εθνικού Τυπογραφείου και δίδεται στις δημόσιες υπη¬ 
ρεσίες, στους πολίτες, στα Μ.Μ.Ε., και γενικότερα δημο¬ 
σιοποιείται με κάθε πρόσφορο τρόπο. 

6. Ο Συνήγορος του Πολίτη μπορεί να υποβάλλει στον 
Πρωθυπουργό, τον Πρόεδρο της Βουλής και να κοινο¬ 
ποιεί στον κατά περίπτωση αρμόδιο Υπουργό εκθέσεις 
κατά τη διάρκεια του έτους για θέματα εξαιρετικής σο¬ 
βαρότητας, ιδίως δε για θέματα, για τα οποία αποφάσισε 
αυτεπάγγελτη έρευνα. 

Άρθρο 8 

1. Ο Συνήγορος του Πολίτη προΐσταται της Αρχής, κα¬ 
τευθύνει και συντονίζει το έργο της για την καλύτερη 
εκπλήρωση της αποστολής της. 

Ο Συνήγορος του Πολίτη ιδίως: 

α) Συντονίζει το έργο των Βοηθών-Συνηγόρων. 

β) Εποπτεύει, κατευθύνει και αξιολογεί τους ειδικούς 
επιστήμονες, τους βοηθούς επιστήμονες, καθώς και το 
προσωπικό της Γραμματείας, 

γ) Τοποθετεί τους ειδικούς επιστήμονες και βοηθούς 
επιστήμονες στους κύκλους δραστηριότητας, και το 

λοιπό προσωπικό στα τμήματα και γραφεία της Γραμμα- 
τείας, καθώς και μετακινεί αυτούς από κύκλο σε κύκλο 
και από τμήμα σε τμήμα, 

δ) Συγκροτεί επιτροπές, ομάδες εργασίας και έργου 
με αντικείμενο την εκτέλεση μελετών και έργων, σχετικών 
με την αποστολή της Αρχής, 

ε) Αναλαμβάνει τις υποχρεώσεις σε βάρος των πιστώ¬ 
σεων του προϋπολογισμού της Αρχής και προσδιορίζει 
τις απαιτήσεις κατά του Δημοσίου. 

2. Ο Συνήγορος του Πολίτη είναι ο πειθαρχικός προϊ¬ 
στάμενος του επιστημονικού και διοικητικού προσωπικού 
και μπορεί να επιβάλλει ποινή επίπληξης ή προστίμου 
ίσου προς τις αποδοχές ενός μηνός. Ως πειθαρχικός 
προϊστάμενος έχει και τις αρμοδιότητες που προβλέπο- 
νται από τον Υπαλληλικό Κώδικα για το μόνιμο προσω¬ 
πικό και το Π.Δ. 410/88 για το ιδιωτικού δικαίου προσω¬ 
πικό. 

3. Οι Βοηθοί Συνήγοροι επικουρούν το Συνήγορο οτο 
έργο του, προΐστανται στον κύκλο δραστηριότητας που 
τους έχει ορίσει ως υπεύθυνους, κατευθύνουν και συ¬ 
ντονίζουν το έργο του κύκλου καθώς και ειδικότερα έργα 
που τους αναθέτει ο Συνήγορος του Πολίτη. Εποπτεύουν, 
κατευθύνουν κοι αξιολογούν τους ειδικούς και Βοηθούς 
Επιστήμονες του κύκλου τους. 

4. Οι ειδικοί επιστήμονες διεξάγουν τις έρευνες που 
τους ανατίθενται, καθώς και κάθε άλλη σχετική εργασία 
που τους ανεθέτει ο Συνήγορος του Πολίτη και ο Βοηθός 
Συνήγορος του κύκλου δραστηριότητας στον οποίο είναι 
τοποθετημένοι ή που αναφέρεται στο παρόν Προεδρικό 
Διάταγμα. 

5. Οι Βοηθοί επιστήμονες επικουρούν και συνεργά¬ 
ζονται με τους ειδικούς επιστήμονες για την καλύτερη 
εκτέλεση του έργου του κύκλου δραστηριότητας, στον 
οποίο είναι τοποθετημένοι και εκτελούν κάθε εργασία 
που ανατίθεται σ’ αυτούς από το Συνήγορο του Πολίτη ή 
το βοηθό Συνήγορο του κύκλου τους, ή τους ειδικούς 
επιστήμονες, με τους οποίους συνεργάζονται ή αναφέ- 
ρεται στο παρόν Προεδρικό Διάταγμα. 

Άρθρο 9 

Οι υπηρεσίες της Αρχής είναι: 

α) Το Γραφείο του Συνήγορου του Πολίτη και τα Γρα¬ 
φεία των Βοηθών Συνηγόρων. 

β) Η Γραμματεία της Αρχής. 

Άρθρο 10 

1. Το Γραφείο του Συνηγόρου του Πολίτη Επικουρεί τον 
Συνήγορο του Πολίτη στην άσκηση των καθηκόντων του, 
έχει την επιμέλεια της αλληλογραφίας και των σχετικών 
αρχείων και στοιχείων, οργανώνει την επικοινωνία του 
Συνηγόρου του Πολίτη με τους πολίτες, τις δικαστικές και 
δημόσιες αρχές και υπηρεσίες, το Προεδρείο και τη Γ ενι¬ 
κή Γ ραμματεία της Βουλής και τους λοιπούς φορείς της 
δημόσιας ζωής. 

2. Αντίστοιχες με τις ανωτέρω αρμοδιότητες ανήκουν 
στα Γ ραφεία των Βοηθών Συνηγόρων. 

Άρθρο 11 

1. Η Γ ραμματεία της Αρχής λειτουργεί σε επίπεδο διεύ¬ 
θυνσης και συγκροτείται από: 

α) Τα Τμήματα: 

1) Διοίκησης 

2) Οικονομικής Διαχείρισης 


3) Γραμματειακής Υποστήριξης 

4) Μηχανογραφικών Εφαρμογών 

5) Επικοινωνίας και Διεθνών Σχέσεων, 
β) Τα Γραφεία: 

1) Διοικητικής Μέριμνας 

2) Προμηθειών. 

Το Γ ραφείο Διοικητικής Μέριμνας υπάγεται στο Τμήμα 
Διοίκησης και το Γ ραφείο Προμηθειών υπάγεται στο Τμή¬ 
μα Οικονομικής Διαχείρισης. 

2. Το Τμήμα Διοίκησης είναι αρμόδιο για τον χειρισμό ό¬ 
λων των θεμάτων υπηρεσιακής κατάστασης του πάσης 
φύσεως προσωπικού της Αρχής, καθώς και της διοικητι¬ 
κής μέριμνας. 

Το γραφείο Διοικητικής Μέριμνας, που υπάγεται στο 
Τμήμα Διοίκησης, μεριμνά για την ασφάλεια, καθαριότη¬ 
τα και ευταξία των γραφείων της Αρχής. 

3. Το Τμήμα Οικονομικής Διαχείρισης είναι αρμόδιο: 

α) Για την κατάρτιση, τροποποίηση και εκτέλεση του 
τακτικού προϋπολογισμού, καθώς και του προϋπολογι¬ 
σμού δημοσίων επενδύσεων. 

β) Για την εντολή και εκκαθάριση αποδοχών και λοιπών 
απολαβών αποζημιώσεων γενικώς του Συνηγόρου, των 
Βοηθών Συνηγόρων και του προσωπικού της Αρχής. 

γ) Για τη διαχείριση κάθε δαπάνης, καθώς και τη μέρι¬ 
μνα για την είσπραξη κάθε εσόδου. 

Οι αρμοδιότητες του Γραφείου Προμηθειών που υπά¬ 
γεται στο Τμήμα Οικονομικής Διαχείρισης είναι: 

α) Η εκτίμηση και καταγραφή των πάσης φύσεως ανα- 
γκώντης υπηρεσίας σε έπιπλα, μηχανικό εξοπλισμό, γρα¬ 
φική ύλη, είδη καθαριότητας και λοιπά υλικά, 
β) Η εκτέλεση των πάσης φύσεως προμηθειών, 
γ) Η διαχείριση του υλικού (παραλαβή, καταχώρηση, 
αποθήκευση, διανομή), 

δ) Η ανάθεση εργασιών και παρακολούθηση εκτελέ- 
σεώς τους, 

ε) Η εκποίηση περιουσιακών στοιχείων. 

4. Το Τμήμα Γραμματειακής υποστήριξης είναι αρμό¬ 
διο: 

α) Για την τήρηση του πρωτοκόλλου αλληλογραφίας 
και του ειδικού μητρώου αναφορών (αρ. 4 παρ. 3 Ν. 
2477/97), 

β) Για τη διακίνηση της αλληλογραφίας και την ανα¬ 
παραγωγή εγγράφων και εντύπων, 
γ) Για τη βεβαίωση της ακρίβειας αντιγράφων ή φωτο¬ 
αντιγράφων ή δικαιολογητικών, καθώς και τη βεβαίωση 
του γνήσιου της υπογραφής. 

5. Το Τμήμα Μηχανογραφικών Εφαρμογών έχει αρ¬ 
μοδιότητα το σχεδιασμό, ανάπτυξη και συντήρηση των 
μηχανογραφικών εφαρμογών, την καλή λειτουργία του 
μηχανογραφικού συστήματος, τη συντήρηση του μηχα¬ 
νογραφικού εξοπλισμού και την εν γένει στήριξη ολό¬ 
κληρου του ηλεκτρονικού συστήματος. 

6. Το Τμήμα Επικοινωνίας και Διεθνών Σχέσεων έχει 
αρμοδιότητα: 

α) Την οργάνωση της επικοινωνίας της Αρχής με τους 
πολίτες, τους φορείς του δημόσιου και ιδιωτικού τομέα, 
ταΜ.Μ.Ε. 

β) Τη λειτουργία Βιβλιοθήκης, 

γ) Την οργάνωση των διεθνών σχέσεων της Αρχής. 

Στο πλαίσιο των αρμοδιοτήτων του το Τμήμα Επικοινω¬ 
νίας και Διεθνών Σχέσεων φροντίζει για την έκδοση ενη¬ 
μερωτικών εντύπων, καταχωρήσεων στα ΜΜΕ, διοργα- 
νώνει συναντήσεις και συνέδρια και φροντίζει για τη συ μ- 

μετοχή των εκπροσώπων της Αρχής σε αντίστοιχα σε ε¬ 
θνικό και διεθνές επίπεδο. Το Τμήμα καταρτίζει επίσης 
το ειδικό εβδομαδιαίο πρόγραμμα της παρ. 3 του άρ¬ 
θρου 2 του παρόντος Προεδρικού Διατάγματος. 

Άρθρο 12 

1. Συνιστώνται στην Αρχή τριάντα (30) θέσεις τακτικού 
προσωπικού κατανεμημένες κατά κατηγορία και κλάδο 
ως εξής: 

- Έξι (6) θέσεις κλάδου ΠΕ Διοικητικού-Οικονομικού 

- Τρεις (3) θέσεις κλάδου ΠΕ Επικοινωνίας 

- Τρεις (3) θέσεις κλάδου ΠΕ Πληροφορικής 

- Τρεις (3) θέσεις κλάδου ΤΕ Διοικητικού-Λογιστικού 

- Δύο (2) θέσεις κλάδου ΤΕ Πληροφορικής 

- Εννέα (9) θέσεις κλάδου ΔΕ Διοικητικού-Οικονομικού 

- Δύο (2) θέσεις κλάδου ΥΕ Βοηθητικού Προσωπικού 

- Δύο (2) θέσεις κλάδου ΔΕ Τεχνικών, ειδικότητας οδη¬ 
γών. 

2. Οι 30 θέσεις του τακτικού προσωπικού κατανέμονται 
στα τμήματα της Γραμματείας ως εξής: 

α) Διοίκησης: τρεις (3) θέσεις του κλάδου ΠΕ Διοικητι¬ 
κού - Οικονομικού, τρεις (3) θέσεις του κλάδου ΔΕ Διοι- 
κητικού-Οικονομικού και δύο (2) θέσεις του κλάδου ΔΕ 
Τεχνικών, ειδικότητας οδηγών, 

β) Οικονομικής Διαχείρισης: τρεις (3) θέσεις του κλά¬ 
δου ΠΕ Διοικητικού-Οικονομκού, δύο (2) θέσεις του 
κλάδου ΤΕ Διοικητικού-Λογιστικού και δύο (2) θέσεις του 
κλάδου ΔΕ Διοκητικού-Λογιστικού, 

γ) Γραμματειακή Υποστήριξη: μία (1) θέση του κλάδου 
ΤΕ Διοικητικού-Λογιστικού, τρεις (3) θέσεις του κλά¬ 
δου ΔΕ Διοικητικού-Λογιστικού και δύο (2) θέσεις του 
κλάδου ΥΕ Βοηθητικού Προσωπικού, 

δ) Μηχανογραφικών Εφαρμογών: τρεις (3) θέσεις του 
κλάδου ΠΕ Πληροφορικής, δύο (2) θέσεις του κλάδου 
ΤΕ Πληροφορικής, 

ε) Επικοινωνίας και Διεθνών Σχέσεων: τρεις (3) θέσεις 
του κλάδου ΠΕ Επικοινωνίας και μία (1) θέση του κλάδου 
ΔΕ Διοικητικού-Λογιστικού. 

3. Προσόντα διορισμού στις θέσεις της παρ. 1 με εξαί¬ 
ρεση του κλάδου ΠΕ Επικοινωνίας ορίζονται τα προβλε- 
πόμενα από το Π.Δ. 194/1988, όπως εκάστοτε ισχύει και 
επί πλέον πολύ καλή γνώση χρήσης Η/Υ. 

Προσόντα διορισμού για τις θέσεις της ειδικότητας ΠΕ 
Επικοινωνίας ορίζεται πτυχίο ΑΕΙ της ημεδαπής ή ισότιμο 
της αλλοδαπής κατεύθυνσης επικοινωνίας, δημοσιογρα¬ 
φίας και Μ.Μ.Ε. Απαιτείται επίσης αρίστη γνώση τουλά¬ 
χιστον μιας ξένης γλώσσας (αγγλικής-γαλλικής-γερμανι- 
κής) που προσδιορίζεται κάθε φορά στην προκήρυξη των 
θέσεων καθώς και πολύ καλή γνώση χρήσης Η/Υ. 

4. Στον ανωτέρω αριθμό των θέσεων της Αρχής προστί- 1 
θενται οι τριάντα (30) θέσεις του ειδικού επιστημονικού 
προσωπικού της παρ. 1 του άρθρου 5 του Ν. 2477/1997 
και οι 30 θέσεις του βοηθητικού επιστημονικού προσωπι¬ 
κού της παρ. 1 του άρθρου 8του Ν. 2623/1998, καθώς και 
οι επτά (7) θέσεις με σύμβαση εργασίας ιδιωτικού δικαίου 
της παρ. 1 του άρθρου 8 του Ν. 2623/98. 

Άρθρο 13 

1. Της Γ ραμματείας προΐσταται Διευθυντής. Ως Διευθυ¬ 
ντής επιλέγεται σύμφωνα με τις διατάξεις της παρ. 3 του 
άρθρου 5 του Ν. 2477/97 από το Συνήγορο του Πολίτη 
μόνιμος υπάλληλος κατηγορίας ΠΕ που συγκεντρώνει 
τις προϋποθέσεις να κριθεί για προαγωγή στο βαθμό του 


Διευθυντή σύμφωνα με τις διατάξεις του άρθρου 82 του 
Ν. 2683/1999 (ΦΕΚ 19/Α799). 

2. Η επιλογή του Διευθυντή γίνεται μετά οπό δημόσια 
ανακοίνωση σε δύο ημερήσιες εφημερίδες. Με τη δημό¬ 
σια ανακοίνωση ο Συνήγορος του Πολίτη καλεί τους εν¬ 
διαφερομένους να υποβάλλουν αίτηση για την επιλογή 
μέσα σε προθεσμία που ειδικώς ορίζεται στη δημόσια α¬ 
νακοίνωση και που δεν μπορεί να είναι μικρότερη από 
(10) ημέρες. 

Στη δημόσια ανακοίνωση προσδιορίζονται ο κλάδος ή 
οι κλάδοι και η τυχόν ειδικότητα στην οποία πρέπει να 
ανήκουν οι ενδιαφερόμενοι, τα τυπικά και ουσιαστικά 
προσόντα που πρέπει να έχει ο υποψήφιος, καθώς και τα 
συνυποβαλλόμενα με την αίτηση στοιχεία. 

3. Ο Διευθυντής επιλέγεται για τρία (3) χρόνια και για 
το χρόνο αυτόν αποσπάται στην Αρχή με απόφαση του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης χωρίς γνώμη υπηρεσιακού συμβουλίου και κατά 
παρέκκλιση όλων των κείμενων διατάξεων, όπως ορίζεται 
στην παρ. 3 του άρθρου 5 του Ν. 2477/1997. 

Άρθρο 14 

Προϊστάμενοι Τμημάτων και Γραφείων. 

1. Στα Τμήματα Διοίκησης και Οικονομικής Διαχείρισης 
προΐσταται μόνιμος υπάλληλος του κλάδου ΠΕ Διοικητι¬ 
κού-Οικονομικού. 

Στο Τμήμα Γραμματειακής Υποστήριξης προΐσταται μό¬ 
νιμος υπάλληλος του κλάδου ΤΕ Διοικητικού-Λογιστικού. 

Στο Τμήμα Μηχανογραφικών Εφαρμογών προΐσταται 
μόνιμος υπάλληλος του κλάδου ΠΕ Πληροφορικής. 

Στο Τ μήμα Επικοινωνίας και Διεθνών Σχέσεων προΐστα- 
ται μόνιμος υπάλληλος του κλάδου ΠΕ Επικοινωνίας και, 
αν δεν υπάρχει, του κλάδου ΠΕ Διοικητικού-Οικονομικού 
που γνωρίζει άριστα μια ξένη γλώσσα (αγγλικά-γαλλικά- 
γερμανικά). 

Στο γραφείο Προμηθειών προΐσταται μόνιμος υπάλλη¬ 
λος του κλάδου ΤΕ Διοικητικού - Λογιστικού. 

Στο Γ ραφείο Διοικητικής Μέριμνας προΐσταται μόνιμος 
υπάλληλος του κλάδου ΔΕ Διοικητικού - Λογιστικού. 

2. Ως προϊστάμενοι των τμημάτων και γραφείων της 
Γραμματείας μπορούν να επιλεγούν και υπάλληλοι με 
απόσπαση στην Αρχή κατά τις διατάξεις της παρ. 5 του 
άρθρου 5 του Ν. 2477/1997. 

Άρθρο 15 

Τελικές και Μεταβατικές διατάξεις. 

1. Κατά την πρώτη εφαρμογή του παρόντος Π. Δ/τος η 
πλήρωση των θέσεων της Γραμματείας, επιφυλασσομέ- 
νων των διατάξεων της παρ. 2, μπορεί να γίνει μετά από 
δημόσια ανακοίνωση με μετάταξη ή με απόσπαση υπαλ¬ 
λήλων υπηρεσιών και φορέων που ορίζονται στην παρ. 5 
του άρθρου 8 του Ν. 2623/1998, κατά παρέκκλιση όλων 
των γενικών και ειδικών διατάξεων. 

Οι αποσπώμενοι ή μετατασσόμενοι πρέπει να έχουν τα 
προσόντα του κλάδου της θέσης που αποσπώνται ή 
μετατάσσονται. Η δημόσια ανακοίνωση δημοσιεύεται 
σε μία τουλάχιστον ημερήσια εφημερίδα και σ’ αυτήν 
αναφέρονται: α) οι θέσεις που πρόκειται να καλυφθούν 
με απόσπαση ή μετάταξη, β) τα απαιτούμενα τυπικά και 
ουσιαστικά προσόντα, γ) η προθεσμία μέσα στην οποία 
οι υποψήφιοι πρέπει να υποβάλλουν την αίτηση, δ) τα 
δικαιολογητικά ή άλλα έγγραφα και στοιχεία που συνυ¬ 
ποβάλλονται με την αίτηση. 

2. Κατ' εξαίρεση και κατά την πρώτη πλήρωση των 
θέσεων του κλάδου ΠΕ Επικοινωνίας αυτό μπορεί να γίνει 
με απόσπαση υπαλλήλων του κλάδου ΠΕ Διοικητικού - 
Οικονομικού, ή άλλων κλάδων ΠΕ με αντίστοιχα τυπικά 
προσόντα που έχουν αρίστη γνώση της Αγγλικής ή Γαλ- 
λικής ή Γερμανικής γλώσσας. Με τη δημόσια ανακοίνωση 
προσδιορίζεται η γλώσσα. 

3. Η πολύ καλή γνώση χρήσης Η/Υ αποδεικνύεται σύμ¬ 
φωνα με τις διατάξεις της παρ. 3 του άρθρου 2 του Π .Δ. 
291/98 (ΦΕΚ 210/Α798) αναλόγως εφαρμοζομένων. 

4. Οι 7 θέσεις της παρ. 4 του άρθρου 12 του παρόντος 
Π.Δ. επιτρέπεται, σύμφωνα με τις διατάξεις του άρθρου 8 
του Ν. 2623/98 να καλύπτονται και με απόσπαση υπαλλή¬ 
λων υπηρεσιών και φορέων που ορίζονται στην παρ. 1 του 


άρθρου 14 του Ν. 2190/1994, όπως τροποποιήθηκε και συ¬ 
μπληρώθηκε με τις διατάξεις του άρθρου 1 του Ν. 2527/97. 

Στην Υπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος Διατάγματος. 

Αθήνα, 22 Οκτωβρίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΒΑΣΩ ΠΑΠΑΝΔΡΕΟΥ ΝΙΚ. ΧΡΙΣΤΟΔΟΥΛΑΚΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗίΙρ: νννννν.βί.ρΓ 

Θ-ΓΠΒϋ: ννβ&ΓΤΊ&δΐθΓ @ βί.ςμ 



ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227-Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ ' Με ΧΡ ι 8 σελίδε< ? 200 δ ΡΧ· 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ 8 σελίδες και άνω προσαύξηση 100 δ.ρχ. ανά δσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 » 

15.000 » 

5.000 » 

10.000 » 

3.000 » 

10.000 » 

250.000 » 

3.000 δρχ. 

3.500 » 

750 » 

3.500 » 

1.500 » 

750 » 

250 » 

500 » 

150 » 

500 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά οπό Οβ.ΟΟ' έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















